sv da da de id da sv da da da da en da da da da da nn nl da da da nn en da da nb en es da en
Sydhavn Genbrugscenter - PETER KJÆR ARKITEKTER
Peter Kjær Arkitekter har for Københavns Kommune stået for indretningen af Sydhavn Genbrugscenters butik for genbrugte byggematerialer.
Sydhavn Genbrugscenter er baseret på samarbejde med borgere, organisationer og virksomheder, der gerne vil arbejde med cirkulær økonomi for at skabe grøn vækst og forbedre vores kompetencer i at genanvende og genbruge ressourcer. Centret er en vigtig brik i at indfri ambitionen om København som CO2-neutral i 2025 og en by, der ikke spilder ressourcer. Målet er, at mindst 20% af alle indleverede materialer genbruges inden 2024.
En vigtig del af opgaven har været at tage hensyn til arbejdsmiljøet for de ansatte i ARC (Amager Ressource Center), som står for den daglige håndtering af de indleverede materialer. Vi har designet et multifunktionelt opbevaringsmøbel bygget op af standard 2 x 2” reglar, som er boltet sammen og monteret på en standard europalle. Møblet kan placeres i slusen, hvor borgerne kan placere materialer direkte i det, så de ansatte i centret kan håndtere materialerne med en palleløfter.
En del af det store lokale anvendes til værksteder og workshops, hvor borgere kan lære, hvordan de kan reparere og genanvende brugte materialer. Dette område er afskærmet og iscenesat af et stort forhæng i rødlige nuancer, den grønne bagvæg og en skærm af blålig krydsfinérplader.
Kiki Ohlsson (indfarvning af tekstiler)
SydhavnsCompagniet og Louise Bunggaard (syning af forhæng)
Plan over Sydhavnens Genbrugscenter
Forhæng mellen butiksområde og workshopområde
Indblik fra butiksområde til workshopområde
Snit mod pallereol og gardin
2020 © Copyright - PETER KJÆR ARKITEKTER
Åbne rammer for gode liv Simple Feast på Refshaleøen